Diari Oficial de la Generalitat Valenciana


Sumari del DOGV 7911, del 07-11-2016 (2016/7726)

Notificació de la interlocutòria dictada en l'assumpte civil número 1568/2015.
------------------------------------------------------------------------------

### Dades del document

Número de DOGV
:   7911

Data del DOGV
:   07-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7726


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en l'assumpte civil número 1568/2015. [2016/7726]  
Assumpte civil 001568/2015  
Pedro Moya Donate, lletrat de l'Administració de Justícia del Jutjat de Primera Instància número 7 de Castelló de la Plana, que en el judici a què es fa referència s'ha dictat la resolució que té el text que, literalment, és com segueix:  
  
«Interlocutòria número 83/2016  
Castelló de la Plana, 16 de març de 2016  
Fets  
Primer. Juana de Haro Lobato va promoure un expedient de jurisdicció voluntària contra Diego Muñoz Godoy, en què sol·licitava que s'autoritzara la demandant per a l'obtenció del passaport del fill menor i l'eixida del menor a l'estranger acompanyat per la mare.  
Segon. Una vegada admesa a tràmit la sol·licitud, es van citar les parts a compareixença, la qual va tindre lloc el 15 de març de 2016 i a la qual va assistir únicament la demandant, que es va ratificar en la seua sol·licitud, i el ministeri fiscal, en la persona d'Antonio Llusar Martí, que va sol·licitar la recepció a prova.  
Tercer. Una vegada rebut el plet a prova, es va procedir a la pràctica de la proposta i va ser admesa ja que per la part demandant va consistir en documental (considerada reproduïda l'acompanyada amb la demanda) i interrogatori del demandat (a l'efecte de l'article 304 de la LEC). El ministeri fiscal va proposar l'interrogatori de la demandant i va fer seua la prova de la part actora. Una vegada practicada en l'acte la prova, i després d'evacuar el tràmit de conclusions finals (en què el ministeri fiscal va informar favorablement les peticions de l'actora), l'expedient va quedar pendent de resoldre.  
Fonaments jurídics  
Únic. De conformitat amb l'article 156 del Codi Civil, si hi ha desacord en l'exercici de la pàtria potestat, qualsevol dels dos progenitors podrà acudir al jutge, el qual, després d'oir ambdós i el fill, si té coneixement suficient i, en tot cas, si és major de 12 anys, atribuirà la facultat de decidir al pare o a la mare.  
En aquest cas, s'ha sol·licitat l'autorització per a obtindre el passaport del fill menor i l'eixida del menor a l'estranger acompanyat per la mare. Es tracta de tràmits administratius que ordinàriament requereixen el consens d'ambdós progenitors. En aquest cas, ha restat acreditat que el pare, des que es va produir el cessament de la convivència, ha desaparegut (de fet va haver de ser finalment citat mitjançant edictes atés que van resultar infructuoses les diligències d'investigació del seu parador) i s'ha desentés completament del seu fill, al qual ni visita ni telefona ni contribueix a les seues despeses. A tot això cal afegir que la mare té actualment una parella de nacionalitat marroquí, i que està interessada a poder viatjar al Marroc a fi de conéixer-ne la família, per a la qual cosa necessita obtindre el passaport del fill i l'autorització per a poder viatjar amb ell a l'estranger. Atés que es considera justificada aquesta petició, a la qual no es va oposar el ministeri fiscal, i que es considera que el que s'ha sol·licitat no perjudica el menor, pertoca autoritzar-ho.  
Part dispositiva  
Atés el que s'ha exposat, José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, dispose:  
1. Autoritzar Juana de Haro Lobato per a obtindre el passaport del seu fill menor, [...].  
2. Autoritzar que el menor, [?], puga viatjar fora del territori espanyol en companyia de la seua mare, Juana de Haro Lobato.  
Tot això sense realitzar pronunciament sobre les costes causades.  
Notifiqueu aquesta resolució a les parts i al ministeri fiscal, i feu-los saber que, en contra, no s'hi pot interposar cap recurs.  
Aquesta és la meua interlocutòria, que ordene i firme.»  
  
Atés que es desconeix el domicili o la residència actuals de la part demandada, per [...] de 16 de març de 2016, el lletrat de l'Administració de Justícia, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació.  
  
Castelló de la Plana, 16 de març de 2016.- El lletrat de l'Administració de Justícia: Pedro Moya Donate.